Songen Surfin' USA

«Surfin' U.S.A.» er ein song skriven av Brian Wilson for The Beach Boys til melodi av Chuck Berry sin «Sweet Little Sixteen». Berry er tilskriven melodien på songen.http://www.arcmusic.com/searchresults.aspx?track=81367 «Surfin' USA» vart innspelt av The Beach Boys og gjeven ut som singel den 4. mars 1963 og finst òg på albumet med same namn frå 1963. B-sida til singelen er «Shut Down». Songen har Mike Love på solovokal.

Songen vart spelt inn av tenåringsidolet Leif Garrett i 1977, som nådde Topp 20 med denne utgåva i USA. Songen er òg ein kjend del av den populære filmen Teen Wolf med Michael J. Fox frå 1985.

 Komposisjon

I følgje Brian Wilson var songen påverka av forskjellige artistar som Chubby Checker og Chuck Berry, og av litlebroren til kjærasten Judy, Jimmy Bowles. Jimmy Bowles var guten som lagde lista over surfestader som er nemnde i songen.Wouldn't It Be Nice: My Own Story av Brian Wilson og Todd Gold. Utgjeve av Harpercollins, 1991. ISBN 0-06-018313-6 Songen vart laga til melodien av Chuck Berry-songen «Sweet Little Sixteen».

 Surfestader 
Då songen vart skriven var Brian Wilson kjærast med Judy Bowles. Bror hennar, Jimmy Bowles, var ein ivrig surfar. Wilson ønskte å skrive ein song der alle surfestadane i staten vart nemnde, på liknande måte som Chubby Checker gjorde i «Twistin' U.S.A.». Wilson bad Jimmy Bowles om å lage ei liste over alle surfestadane han kunne kome på.

Følgjande stader er nemnde i songen:

«Del Mar» - Del Mar i San Diego County
«Ventura County Line» - Ventura County i California
«Santa Cruz» - Santa Cruz i Santa Cruz County i California
«Trestles» - San Onofre State Park i San Diego County
«Australia's Narrabeen» - Narrabeen i New South Wales
«Manhattan» - Manhattan Beach i Los Angeles County
«Doheny» - Doheny Beach ved Dana Point i Orange County i California
«Haggerty's» - Haggerty's i Torrance i Los Angeles County
«Swami's» - Swami's Beach i Encinitas i San Diego County
«Pacific Palisades» - Pacific Palisades i Los Angeles County
«San Onofre» - San Onofre State Park i San Diego County
«Sunset» - Sunset Beach i Oahu i Hawaii - eller - Sunset Beach i Orange County i California
«Redondo Beach» - Redondo Beach i Los Angeles County
«LA» - Los Angeles i Los Angeles County
«La Jolla» - La Jolla i San Diego County
«Waimea Bay» - Waimea Bay i Hawaii

 Singelen 
Singelen «Surfin' USA» hadde «Shut Down» på B-sida vart gjeven ut på Capitol Records i USA i mars 1963. Songen nådde 3. plass på Billboard-lista og B-sida 23. plass. Songen vart gjeven ut i USA igjen i juli 1974 og nådde denne gongen 36. plass.

Singelen vart òg gjeven i fleire andre land i 1963. Han nådde 34. plass i Storbritannia, 9. plass i Australia, 6. plass i Sverige og 6. plass i Canada.

 Opphavsrett 
Då songen kom ut i 1963 stod Brian Wilson som einaste låtskrivar. Så snart songen vart ein hit hevda Chuck Berry at melodien var hans, ein kopi av «Sweet Little Sixteen», men i følgje Wilson sjølv er det fleire musikkologar som ikkje er samde i dette. I følgje Wilson gav faren Murry Wilson opphavsretten til melodien til Chuck Berry utan å informere sonen, men det var første tjuefem år seinare han skjønte at faren òg hadde gjeve bort opphavsretten til teksten, som heilt klart ikkje var Berry sin. Chuck Berry sa likevel at han likte songen særs godt.Good Timin': Live at Knebworth England 1980 DVD, 2002.

Musikarar
Frank DeVito - trommer
Mike Love - solovokal
David Marks - gitar
Brian Wilson - bassgitar, orgel, vokal
Carl Wilson - gitar, vokal
Dennis Wilson - vokal, trommer

 Andre utgåver 
Andre artistar som har spelt songen er Papa Doo Run Run, The Jesus and Mary Chain, Blind Guardian, Melt Banana, Aaron Carter, Frank Sidebottom, Alvin and the Chipmunks og Pennywise.

Kjelder

Denne artikkelen bygger på «Surfin' USA (song)» frå ,  den 25. august 2009. 
 oppgav desse kjeldene:

Kategori:Singlar frå 1963
Kategori:Songar frå 1963
Kategori:The Beach Boys-songar
Kategori:Songar skrivne av Brian Wilson
Kategori:Songar skrivne av Chuck Berry
Kategori:Singlar frå 1977
Kategori:Jan & Dean-songar
Kategori:Leif Garrett-songar
Kategori:Alvin and the Chipmunks-songar
Kategori:Songar produserte av Nick Venet
Kategori:Capitol Records-singlar
Kategori:Atlantic Records-singlar
Kategori:Songar om USA
Kategori:Songar om California
Kategori:Glen Campbell-songar
Kategori:The Jesus and Mary Chain-songar
Kategori:The Lively Ones-songar
Kategori:Songar skulda for plagiat